Boere-Afrikaner Volksraad verslag | Die Vryburger
Boere-Afrikaner Volksraad verslag
January 31, 2013 - Nuus - 11 comments
Opdrag. Die Volksraad se opdrag is om dié deel van die Boere-Afrikanerdom wat sy vryheid begeer en die Volksraad as sy aangewese verteenwoordigende liggaam beskou, te verteenwoordig. Binne die bepalings van die Volkereg moet die Volksraad doen wat nodig en moontlik is om die Boere-Afrikanervolk se vryheid (selfbeskikking) te herwin.
Proses. Die proses wat gevolg word, vereis dat ons vryheidseis eers aan die S.A. Regering voorgelê moet word, en indien daar nie met hulle tot ‘n vergelyk gekom word nie, moet die Volksraad hom na die internasionale gemeenskap wend om bemiddeling in die dispuut te verkry. Indien daarmee nie geslaag word nie, moet die volk verdere opdragte aan die Volksraad gee.
Die Volksraad het verskeie skrywes aan die kantoor van die ANC-President gerig ten einde die Regering in te lig dat ons volk ons reg op selfbeskikking op vreedsame wyse wil opeis. Geen reaksie is op ons versoeke ontvang nie omdat, soos ons deur nie-amptelike kanale meegedeel is, die Regering deur sy adviseurs geadviseer is om nie daarop te reageer nie, aangesien enige reaksie geïnterpreteer sou kon word as ‘n erkenning van ons volk se reg op selfbeskikking, en van die Volksraad se status as gekose verteenwoordiger van die volk.
Gevolglik is ons geskrewe eis om selfbeskikking op 17 Oktober 2012 aan die President se kantoor oorhandig. ‘n Sperdatum van 30 November 2012 is gestel waarop die Regering daarop moes antwoord. Ook dit is geïgnoreer.
Intussen het die Volksraad deur middel van briewe en persoonlike besoeke verskeie internasionale instansies ingelig oor die bestaan van die Volksraad, ons volk se begeerte om sy reg op selfbeskikking uit te oefen, en die volksmoord wat ten ons gepleeg word. Op 30 November is kopieë van ons vryheidseis aan die Nederlandse en Duitse ambassades (synde ons stamlande) oorhandig, asook aan die VN se kantoor in S.A. (‘n Poging is ook aangewend om dit aan die Franse ambassade te oorhandig, dog toe ‘n gewone sekerheidswag dit in ontvangs wou neem, het die Volksraad se verteenwoordiger dit as ‘n belediging en ‘n afjak beskou en geweier om dit aan hom te gee).
Die doel van die oorhandiging is om die buiteland bewus te maak dat so ‘n eis by die S.A. Regering ingedien is, en om die basiese gronde vir die opeis van ons vryheid aan sleutel-moondhede bekend te stel.
Geen reaksie is op enige van die oorhandigings ontvang nie.
Internasionale bemiddeling. Alvorens sukses verwag kan word met die verkryging van internasionale bemiddeling, moet binnelandse remedies eers uitgeput word. Dit vereis dat verdere aksies soos hieronder gemeld, uitgevoer moet word.
Besoek aan Europa. Mnr. Henk van de Graaf is daarna na Europa waar, op sy versoek, lede van die Europese Parlement hulle bereid verklaar het om amptelike skrywes aan die S.A. Regering te rig oor laasgenoemde se weiering om met die Volksraad oor die aangeleentheid in gesprek te tree. Dit is nie bekend of enige sodanige skrywes al gerig is nie.
Die Volksraad is deur ‘n medewerker met ore in regeringsinstansies meegedeel dat die S.A. Regering bekommerd is dat buitelandse druk inderdaad op hulle uitgeoefen kan word oor die saak.
Klag teen die S.A. Regering. Op 3 Desember 2013 het die Volksraad ‘n klag teen die S.A. Regering by die S.A. Menseregtekommissie (SAMRK) gelê oor die Regering se versuim om aan die tersaaklike bepalings van die Internasionale Konvensie oor Burgerlike en Politieke Regte te voldoen. Die Konvensie is ‘n afdwingbare internasionale verdrag, wat ook deur die S.A. Regering onderteken is. (Die SAMRK is die aangewese instansie in S.A. waar sodanige klagte gelê moet word). Ontvangs van die klag is skriftelik erken, dog dit is duidelik dat daar nou voete gesleep word met die hantering daarvan. Die SAMRK is vanaf 16 Januarie per vonkpos en telefoon aangemaan om die klag te hanteer. Informeel is ook regsadvies ingewin oor hoe dié Kommissie gedwing kan word om hulle werk te doen. Die advies is onder meer dat die volksraad ‘n hofbevel tot dien effekte moet aanvra.
Intussen word ander aksies oorweeg om gewig te gee aan dié klag en die SAMRK tot aksie te dwing.
Verdere klagte teen die S.A. Regering oor versuime om aan internasionale verdrae te voldoen, sal periodiek by die instansies wat oor die voldoening daaraan toesig hou, gelê word.
Besoek aan Israel. Gedurende Januarie het een van die Volksraadslede ook ‘n besoek aan Israel gebring en samesprekings gevoer met ‘n simpatieke persoon wat oor wye kontakte op amptelike vlak beskik. Die Volksraad is besig om advies en voorstelle wat gemaak is, te oorweeg en die uitvoerbaarheid daarvan te ondersoek.
Konstitusionele Hofaansoek. Die Volksraad is saam met ‘n senior advokaat en prokureurs besig met voorbereiding om die Konstitusionele Hof te nader vir ‘n verklarende bevel om die Regering te dwing om in gesprek te tree oor ons selfbeskikkingseis.
Slotopmerking. Met sy verkiesing het die Volksraad hom verbind tot ‘n termyn van 18 maande om die proses soos hierbo beskryf, uit te voer. Vir ‘n saak soos hierdie en in ag genome die stadige pas waarteen regsprosesse beweeg, is 18 maande om ‘n volk se vryheid te verkry, totaal onrealisties. Die Volksraad gaan nietemin voort en wanneer die 18-maandetermyn op 13 Mei vanjaar verstryk, sal die Volksraad ‘n aanbeveling aan die volk maak in die lig van die dan heersende situasie.
11 thoughts on “Boere-Afrikaner Volksraad verslag”
Piet January 31, 2013 at 4:50 pm
PIETER FOURIE January 31, 2013 at 5:36 pm
DANKIE,LIKE BAIE,, KONTAK MY ASB.
Fanie van Wyk January 31, 2013 at 5:44 pm
Die Volksraad moet al die tyd gegun word om vir ons onafhanklikheid te veg!So al neem dit langer dan bly ons veg.Mag die Liewe Heer met die Volksraad wees en hul die nodige krag en insig gee!Sterkte Volksraad en dankie vir jul harde werk!
PIETER FOURIE January 31, 2013 at 5:48 pm
MY BEKOMMERNIS IS – WANNEER GAAN DIE PLAAS SLAGTINGS STOP ??? OF MOET ONS NOU EERS INGRYP EN WAG DAT DIT DALK AFSTUUR OP ‘n BURGER OORLOG JA DALK IS DIT DIE ANTWOORD OF HOE ???????????????????
DuP du Plessis February 1, 2013 at 9:42 am
“Klag teen die S.A. Regering. Op 3 Desember 2013 het die Volksraad ‘n klag teen die S.A. Regering by die S.A. Menseregtekommissie (SAMRK) gelê oor die Regering se versuim om aan die tersaaklike bepalings van die Internasionale Konvensie oor Burgerlike en Politieke Regte te voldoen.”
Ek aanvaar dat die datum seker as 3 Desember 2012 bedoel was.
Baie dankie vir wat reeds gedoen is, onthou net julle taak is nie vir julle, of vir ons nie, maar vir die nageslag van die Boerevolk wat nog kom.
Fiona Nell February 1, 2013 at 9:53 am
En ons is Rerig Trots op Julle VOLKSRAAD!
Johan Marais February 2, 2013 at 6:41 am
Ek het hierdie video gekyk en gewonder is dit nie dalk ‘n opsie nie?
Rusland is ‘n baie goeie keuse in die langtermyn vir die volgende redes:
– Hulle soek meer witmense.
– Hulle het ‘n groot probleem want hulle bevolking krimp.
– Lae bevolkingsdigtheid met groot dele van die platteland sonder mense.
– Dis ‘n kolosale land.
– Vrugbare grond.
– Met Globale verhitting is ‘n koeler plek soos Rusland ‘n beter plek om te wees in die
– In die afgelope 20 jaar het die ekonomie baie opgetel in Rusland, hulle het nou ‘n
groot middelklas en baie petro dollars.
Rusland is ‘n federale staat met ‘n geskiedenis van migrasie en staatskepping. Bv in 1934 het hulle ‘n selfstandige joodse staat geskep wat vandag nog staan…
Kan julle manne nie ‘n delegasie reel om met die Russiese ambassade te gaan praat oor ‘n volkstaat in Rusland nie?
Tyd vir Groot Trek nommer 2.”
Frans Rademeyer February 2, 2013 at 8:02 pm
Ek verneem graag wat die Boere-Afrikaner Volksraad se verhouding met die Orania beweging is. Is daar samewerking en indien wel, hoever vorder dit?
ARNOLD DE BEER February 6, 2013 at 3:56 pm
“Die doel van die oorhandiging is om die buiteland bewus te maak dat so ‘n eis by die S.A. Regering ingedien is, en om die basiese gronde vir die opeis van ons vryheid aan sleutel-moondhede bekend te stel.
Geen reaksie is op enige van die oorhandigings ontvang nie.”
Indien die lande dit verder ignoreer, moet daar dan aan alle lande weer so ‘n brief gestuur word.
Daarin word dan gesê , dat as hulle nie daarop reageer nie, die VVK dit sal aanvaar as ‘n goedkeuring.
En dat die VVK sal voortgaan met hulle werk, en dit beskou as wettig.
Dit is in die eerste plek reeds wettig.
nick February 9, 2013 at 1:26 am
Num 35:33 En julle mag die land nie ontheilig waar julle in is nie; want die bloed ontheilig die land, en vir die land word geen versoening gedoen vir die bloed wat daarin vergiet is nie, as net deur die bloed van hom wat dit vergiet het.
Num 35:34 En jy mag die land waar julle in woon, nie verontreinig nie, omdat Ek daarin woon; want Ek, die HERE, woon in die midde van die kinders van Israel.
Deu 28:45 En al hierdie vloeke sal oor jou kom en jou agtervolg en jou inhaal totdat jy verdelg is, omdat jy nie geluister het na die stem van die HERE jou God om sy gebooie en sy insettinge wat Hy jou beveel het, te hou nie;
Deu 30:7 En die HERE jou God sal al hierdie vloeke op jou vyande en op jou haters lê wat jou vervolg het.
Deu 30:8 Maar jy sal weer na die stem van die HERE luister en al sy gebooie doen wat ek jou vandag beveel.
Deu 30:9 En die HERE jou God sal die goeie aan jou oorvloedig gee in al die werk van jou hand, in die vrug van jou liggaam en in die vrug van jou vee en in die vrugte van jou land; want die HERE sal weer oor jou ten goede bly wees soos Hy bly was oor jou vaders,
Deu 30:10 as jy na die stem van die HERE jou God luister om sy gebooie en sy insettinge te hou wat in hierdie wetboek geskrywe is; as jy jou tot die HERE jou God bekeer met jou hele hart en met jou hele siel.
Deu 30:11 Want hierdie gebod wat ek jou vandag beveel, is vir jou nie te swaar nie en is nie ver nie.
Deu 30:12 Dit is nie in die hemel nie, sodat jy moet sê: Wie sal vir ons na die hemel opklim en dit vir ons gaan haal en ons dit laat hoor, dat ons dit kan doen?
Deu 30:13 Dit is ook nie oorkant die see nie, sodat jy moet sê: Wie sal vir ons na die oorkant van die see oorvaar en dit vir ons gaan haal en ons dit laat hoor, dat ons dit kan doen?
Deu 30:14 Maar baie naby jou is die woord, in jou mond en in jou hart, om dit te doen.
Deu 30:15 Kyk, ek het jou vandag voorgehou die lewe en die geluk, en die dood en die ongeluk.
Deu 30:16 Wat ek jou vandag beveel, is om die HERE jou God lief te hê, in sy weë te wandel en sy gebooie en sy insettinge en sy verordeninge te hou, sodat jy kan lewe en vermenigvuldig en die HERE jou God jou mag seën in die land waarheen jy gaan om dit in besit te neem.
Deu 30:17 Maar as jou hart hom afwend en jy nie luister nie en jy jou laat verlei, sodat jy jou voor ander gode neerbuig en hulle dien,
Deu 30:18 dan verkondig ek julle vandag dat julle sekerlik sal omkom; julle sal die dae nie verleng in die land waarheen jy oor die Jordaan trek om dit in besit te gaan neem nie.
Deu 30:19 Ek neem vandag die hemel en die aarde as getuies teen julle; die lewe en die dood, die seën en die vloek het ek jou voorgehou. Kies dan die lewe, dat jy kan lewe, jy en jou nageslag,Isa
1:17 leer om goed te doen, soek die reg, beteuel die verdrukker, doen reg aan die wees, verdedig die saak van die weduwee.Isa
1:23 Jou vorste is opstandelinge en metgeselle van diewe; elkeen van hulle het omkoopgeskenke lief en jaag beloninge na. Aan die wees doen hulle geen reg nie, en die saak van die weduwee kom nie voor hulle nie.
Isa 30:15 Want so sê die Here HERE, die Heilige van Israel: In terugkeer en rus lê julle heil, in stil wees en vertroue bestaan julle krag; maar julle wou nie
Isa 30:18 En daarom sal die HERE met ongeduld daarop wag om julle genadig te wees, en daarom sal Hy Hom verhef om Hom oor julle te ontferm; want die HERE is ‘n God van die gerig. Welgeluksalig almal wat op Hom wag!
lees en word wys deur die gees van waarheid en liefde,ons mense is in plakkers kampe,honger dors,koud en siek,en hierdie volk soek n’ volkstaat,baklei oor alles,dorpsname,straatname,en spandeer miljoene op niks,soek hulp by almal,behalwe ons hemelse vader,wat terloops aangeroep word,vanuit eie en wereld liefde,hang kerk leerstellings aan,terwyl die duiwel self inbeheer daarvan is,(tutu en garde) ons is werklik n’wederstrewige dwase volk,wat hardkoppig weier om Sy wette te gehoorsaam en te doen,sorg vir die wees en die weduwees,keerterug na Hom wat alles kan dood,wegneem of teruggee maar nie sonder n’ versoenings offer van bloed nie
Vaandrig February 9, 2013 at 9:02 am
“.. ons is werklik ‘n wederstrewige dwase volk, …”. Veralgemening is net soos gemiddeldes. ‘n Mens kan die pot daarmee vreeslik mis sit.
“Agbare lid, neem jou sitplek in”
TLU SA ondersteun die ware geskiedenis
Die parlement se nuwe gesig
GENADE BELOFTES IN VERVULLING.